Ogna kirke

Ogna kirke i Hå kommune i Rogaland er en langkirke i stein med påbygde deler som samlet gjør den til en arbeidskirke. Kirken er opprinnelig oppført på 1200-tallet. Den hadde et vesttårn i tre da den i 1991 ble truffet av lynet og brant så bare steinveggene stod igjen. Kirken ble gjenreist med nytt kor samt tilbygg med blant annet menighetssal, kjøkken og kontorer i 1995. Arkitekter ved den anledning var Torsvik og Thesen.

Før brannen hadde kirken altertavle og prekestol laget av Gottfried Hendtzschel. Disse ble totalskadet, men det er laget kopier til den nye kirken. Alterbordets steinplate og den åttekantede døpefonten i kleberstein er fra middelalderen.

Eksterne lenker 
 
 Ogna menighet
 
 Jan Brendalsmo: Middelalderske kirkesteder i Rogaland (Riksantikvaren, 2016), s. 45–46

Kirker i Hå kommune
Kirker i Jæren prosti
Norske middelalderkirker i stein
Kulturminner i Hå
Religiøse byggverk fra 1200-tallet
Valgkirker i 1814
1200-tallet i Norge